- Vi er ovenud begejstrede for skolernes interesse, for det giver os lejlighed til at vise børnene en anden og mere positiv side af landbruget, end de kan læse om i medierne, siger dyrskueansvarlig Karin Møller Larsen, LandboNord. Skoleelevernes besøg på dyrskuet følger samme koncept som sidste år, hvor de yngste klasser deltager i en skattejagt, der fører dem rundt på dyrskuepladsen til forskellige oplevelser og opgaver. De mellemste klassetrin vil arbejde med temaet "Sundt foder til dyrene giver sunde fødevarer til dig", mens de ældste klasser sættes fokus på "Landbruget som energikilde, bl.a. om vindmøller og biobrændsel". I alt deltager 138 skoleklasser, som alle modtager undervisningsmateriale på forhånd. De 60 klasser fra 0. til 3. klassetrin får endda besøg af en landmand forud for dyrskuet. Han vil medbringe informationsmateriale om landbrug, dyr og dyrskue. 2.-klasserne har fået et særligt tilbud om at udstille deres kæledyr på dyrskuet samt et besøg hos en landmand for at se, hvordan han gør sine dyr klar til dyrskuet. Her er tilmeldingsfristen endnu ikke udløbet. At modtage, guide og aktivere 2600 børn er en betydelig opgave for dyrskuets arrangører, men de får heldigvis god hjælp af landbrugets seniorklubber. De ældre landmænd har masser af viden og erfaring at øse af, og de hygger sig godt sammen med børnene, så dyrskuet forventer ikke problemer med at skaffe de 40 guider, der bliver brug for. Skolerne har taget imod Hjørring Dyrskues initiativ som en anderledes og spændende måde at lære børnene noget om landbrugserhvervet, et erhverv som stadig har stor betydning for samfundet, men som til daglig kan være svært at få indblik i.

Opsummering:
Sidste år var LandboNord ved at drukne i successen med at invitere landsdelens skoleklasser til dyrskue i Hjørring med tilhørende undervisningsmateriale og rundvisning på pladsen. 2000 skoleelever deltog. I år er tilmeldingen vokset med 30 pct. til 2600 e